kardosdrur/scandi-wiki huggingface dataset:
Jørre Kjemperud

Jørre André Kjemperud () er ein norsk tidlegare sandvolleyballspelar frå Vikersund. Han spelte også innandørs volleyball både i Lier, KFUM-Oslo, Kristiansund og Randaberg.

Karriere
Kjemperud tok til å markera seg i internasjonale tevlingar frå 1994. I 1997 vart han europameister i sandvolleyball saman med makkeren Vegard Høidalen. Dei to vann EM-bronse fire gonger og deltok under sommar-OL 2000 i Sydney. I 2001 vann dei bronse under VM i sandvolleyball. 

Kjemperud og Høidalen representerte Noreg på nytt under sommar-OL 2004 i Aten. Etter desse leikane bytte Kjemperud makker og spelte frå no av med Tarjei Skarlund. Dei to representerte saman Noreg under sommar-OL 2008 i Beijing. Kjemperud si beste plassering under eit OL er ein 9. plass (2000 og 2004). Til saman deltok han i 6 NM i sandvolleyball i karrieren sin. Som innandørs volleyballspelar spelte han i 20 landskampar for Noreg. 

I 2012 slutta Kjemperud med volleyballen og tok over eigarskapen over Quality Spa & Resort Kragerø i Kragerø.

Kjelder

Fotnotar

Bakgrunnsstoff 
 

Norske sandvolleyballspelarar
Europameistrar i sandvolleyball
Norske deltakarar under sommar-OL 2000
Sandvolleyballspelarar under sommar-OL 2000
Norske deltakarar under sommar-OL 2004
Sandvolleyballspelarar under sommar-OL 2004
Norske deltakarar under sommar-OL 2008
Sandvolleyballspelarar under sommar-OL 2008
Folk frå Modum
Vegard Høidalen

Vegard Høidalen () er ein norsk volleyballspelar frå Skien. Høidalen har spelt både sandvolleyball og innandørs og representerte Skien Volleyballklubb.

Karriere
Høidalen tok til å markera seg i internasjonale tevlingar frå 1995. I 1997 vart han europameister i sandvolleyball saman med makkeren Jørre Kjemperud. Dei to vann EM-bronse fire gonger og deltok under sommar-OL 2000 i Sydney. I 2001 vann dei bronse under VM i sandvolleyball.

Vegard Høidalen deltok også i sommar-OL 2004 i Aten saman med Kjemperud, der dei enda på ein niandeplass. 

I 2008 vart Vegard Høidalen suspendert frå konkurransar og trening i volleyball. Grunnen var at alle spelarar som er tilknytt Norges Idrettsforbund (NIF) har plikt til å melda frå om kvar dei til ei kvar tid er seg, slik at dei kan kallast inn til dopingkontrollar utan åtvaring på førehand. Høidalen hadde ignorert fire åtvaringar frå NIF om dette, og vart difor utestengt for brot på meldeplikta. Straffa varte i fire månader før Høidalen igjen vart frifunnen i 2009.

Vegard Høidalen har 11 landskampar bak seg i karrieren sin, og er framleis aktiv volleyballspelar.

Kjelder

Fotnotar

Bakgrunnsstoff 
 

Norske sandvolleyballspelarar
Europameistrar i sandvolleyball
Norske deltakarar under sommar-OL 2000
Sandvolleyballspelarar under sommar-OL 2000
Norske deltakarar under sommar-OL 2004
Sandvolleyballspelarar under sommar-OL 2004
Dopingsaker
Folk frå Skien
Joseph de Caraman Chimay

Marie Joseph Anatole Élie de Riquet, prince Joseph de Caraman Chimay () var den 19. fyrsten av Chimay og ein fransk fektar. Han deltok under sommar-OL 1900.

Kjelder

Denne artikkelen bygger på «Marie Joseph Anatole Elie» frå ,  den 14. august 2012.  

Franske fektarar
Kongelege OL-deltakarar
Franske deltakarar under sommar-OL 1900
Fektarar under sommar-OL 1900
Fyrstar av Chimay
Folk frå Paris
Vegard Stake Laengen

Vegard Stake Laengen () er ein norsk syklist frå Borgen i Asker kommune. Han og tvillingbroren Øystein Stake Laengen driv begge med profesjonell sykling.

Vegard Stake Laengen sykla tidlegare for Joker Merida, men frå 2012-sesongen har han gått over til Team Type 1-Sanofi frå USA. Han har fått gode resultat frå ei rekkje internasjonale sykkelritt dei siste par åra. M.a. vann han det kanadiske rittet Tour de Beauce i juni 2012. 

I juli 2012 vart det klårt at Vegard Stake Laengen fekk bli med i sommar-OL 2012 som erstatning for Thor Hushovd. Her deltok han i landevegssykling og enda på ein 77. plass.

Fotnotar

Bakgrunnsstoff 
 Profil og resultatliste på Cyclingarchives.com

Norske syklistar
Norske deltakarar under sommar-OL 2012
Syklistar under sommar-OL 2012
Norske deltakarar under sommar-OL 2016
Syklistar under sommar-OL 2016
Folk frå Asker
Lars Petter Nordhaug

Lars Petter Nordhaug () er ein norsk proffsyklist frå Nøtterøy. Han deltok for Noreg under sommar-OL 2008 i Beijing, sommar-OL 2012 i London og igjen under sommar-OL 2016 i Rio de Janeiro.

Referansar 
 

Norske syklistar
Norske deltakarar under sommar-OL 2008
Syklistar under sommar-OL 2008
Norske deltakarar under sommar-OL 2012
Syklistar under sommar-OL 2012
Norske deltakarar under sommar-OL 2016
Syklistar under sommar-OL 2016
Folk frå Tønsberg
DESY

DESY eller Deutsches Elektronen-Synchrotron (tysk for Den tyske elektronsynkrotronen) er eit nasjonalt forskingssenter i Hamburg i Tyskland med ein elektronsynktrotron. Her vert det drive grunnforsking i høgenergifysikk og partikkelfysikk, samt produksjon og bruk av synktrotronstråling. 
DESY er eit medlem av Helmholtz-Gemeinschaft og opererer i Hamburg og Zeuthen.

Kjelder

Denne artikkelen bygger på «German Electron Synchrotron» frå ,  den 15. august 2012.

Bakgrunnsstoff 

 

Byggverk i Hamburg
Utdanning i Hamburg
Partikkelfysikkanlegg
Synkrotronstrålingsanlegg
Forskingsinstitutt i Tyskland
Fysiske institutt
Det internasjonale stille solåret

Det internasjonale stille solåret eller IQSY (av engelsk International Quiet Sun Year) gjekk føre seg i 1964 og 1965 der ein særskild tok sikte på å studere tilhøva i atmosfæren, mellom anna i ionosfæren i ein periode med låg solflekkaktivitet.

Kjelder
Det internasjonale geofysiske år. I Store norske leksikon.

Geovitskap
Vitskap i 1964
Vitskap i 1965
Arenaer under sommar-OL 1896

Arenaer under sommar-OL 1896 gjev oversyn over arenaene som vart nytta under sommar-OL 1896 i Aten.

Arenaer

Bukta Liménas Zéas vart nytta til symjing av di arrangørane nekta å byggje ein symjearena.

I etterkant
Fire av arenaene vart nytta under sommar-OL 2004. Velodromen Podilatodrómio Néou Falírou vart riven og bygd opp att som ein fotballstadion under namnet Stádio Jórgos Karaïskákis i 1964. Stadionet vart renovert i 2003 og nytta under leikane i 2004. Panathinaïkó Stádio vart nytta som arena for bogeskyting og som mål for maratonet. Under leikane i 1896 arrangerte byen Marathónas både maraton og landevegssykling, medan dei i 2004 berre arrangerte maraton. Záppeio Mégaro fungerte som hovudkontor for organisasjonskomitéen for sommar-OL 2004 frå 1998 til 1999 og som det viktigaste kommunikasjonssenteret under leikane.

Kjelder

Denne artikkelen bygger på «Venues of the 1896 Summer Olympics» frå ,  den 15. august 2012.

Fotnotar

 
Sommar-OL 1896
1896
Skjoldblomslekta

Skjoldblomslekta er ei slekt med 4 artar av fleirårige, urteaktige plantar i kjempefamilien som veks naturleg i austre del av Nord-Amerika. Dei har opprett vekst og motsette, heile blad. Alle artane har lik form på blomen, som kan variere i farge frå kvit til raud, purpur eller lilla.  C. cuthbertii, C. glabra og C. lyonii er diploide og C. obliqua er anten tetraploid eller heksaploid.
Blomane er samla i endestilte blomsterstandar. Dei einskilde blomane er 5-tallige og sterkt uregelmessige med samanvaksne, oppblåste kroner. Fruktene er todelte kapslar med mange frø.

Slektskap til andre plantar
Dei næraste slektene til skjoldblomslekta er Chionophila og Nothochelone frå det vestlege Nord-Amerika.  Ho er òg nærare i slekt med Collinsia enn med andre slekter i kjempefamilien som Antirrhinum, Plantago og Digitalis.

Artar
 Snauskjoldblom (Chelone glabra) har størst utbreiing av artane i slekta: frå Georgia til Newfoundland og frå Mississippi til Manitoba; medan dei andre tre finst i meir avgrensa område. I Noreg er han rekna som framandart med låg risiko (LO) i Framandartslista 2018.

 Chelone lyonii finn ein i Blue Ridge i Tennessee, North Carolina og South Carolina.
 Chelone cuthbertii finn ein i to område: Blue Ridge i North Carolina og kystsletta i Virginia.
 Skjoldblom (Chelone obliqua) finn ein som tetraploid i Blue Ridge, eller heksaploid i to område: Tennessee til Arkansas og Michigan, eller den atlantiske kystsletta frå South Carolina til Maryland. Slektskapen mellom dei ulike populasjonane er komplisert og det ser ut til at C. obliqua faktisk har oppstått fleire gongar frå diploide forfedrar av dei andre tre artane.  Dei fire artane ser ut til å ha skilt lag ganske nyleg. I Noreg er han rekna som framandart med låg risiko (LO).

Kjelder

Bakgrunnsstoff 

Wildflowers of the Southeastern United States - Chelone

Planteslekter
Kjempefamilien
Uzungöl

Uzungöl (tyder langsjøen) er ein innsjø sør for byen Trabzon i Tyrkia. I løpet av åra har han vorte ein stor turistattraksjon. Det er òg namnet på ein nærliggande landsby. Innsjøen ligg 99 km frå Trabzon og  19 km frå Çaykara. Innsjøen oppstod då eit jordras blokkerte elva her og danna ei naturleg demning i Haldizendalen..

Området er kjent for den vakre naturen med høge fjell omkring. I nyare år er det bygt fleire hotell, restaurantar og suvernirbutikkar i området. Vegane til området er òg vorte kraftig utbetra.

Kjelder

Denne artikkelen bygger på «Uzungöl» frå ,  den 16. august 2012. 
 oppgav desse kjeldene:

Bakgrunnsstoff

 Uzungöl
 Bilete av Uzungöl

Provinsen Trabzon
Innsjøar i Tyrkia
Turistmål i provinsen Trabzon
Filoksenoscisterna

Filoksenoscisterna (gresk Κινστέρνα Φιλοξένου ) eller  Binbirdirekcisterna er eit underjordisk vassreservoar i Istanbul, mellom Konstantinforumet og Konstantinopelhippodromen i bydelen Sultanahmet. Cisterna er restaurert og i dag ein turistattraksjon.

Cisterna vart bygd under eit palass, ofte identifisert som Antiokhospalasset frå 400-talet. Reservoaret har ei flate på 3640 m2 og kan lagre 40 000 m3 vatn. Cisterna består av eit stort stylkammer støtta av kvelving. Dei 224 søylene, som kvar er 14 til 15 meter høge, er laga av marmor frå den nærliggande Marmaraøya.

Cisterna vart restaurert av Justinian I på 500-talet, etter at palasset hadde brunne ned under ein brann i 475. Etter at osmanarane erobra Konstantinopel i 1453 vart cisterna gløymd og først oppdaga på ny under bygginga av palasset til Fazli Pasja på same stad på 1600-talet.

Namnet Binbirdirek tyder på tyrkisk 1001 søyler, sjølv om det verkelege talet berre er 224.

Sjå òg
Basilikacisterna (Istanbul)
Theodosiuscisterna (Istanbul)

Kjelder

Denne artikkelen bygger på «Cistern of Philoxenos» frå ,  den 16. august 2012. 
 oppgav desse kjeldene:
 Alexander Kazhdan (éd.), The Oxford Dictionary of Byzantium, 3 vols., Oxford University Press, 1991 (ISBN 0-19-504652-8), s. v. Constantinople, Monuments of : Cisterns, vol. 1, 518-519 ;
 Wolfgang Müller-Wiener, Bildlexikon Zur Topographie Istanbuls: Byzantion, Konstantinupolis, Istanbul Bis Zum Beginn D. 17 Jh, Wasmuth, Tübingen, 1977 (ISBN 3-8030-1022-5), 280-281.

Romerske cisterner
Cisterner i Istanbul
Reservoar i Tyrkia
Tran

Tran er ei olje vunne ut av fiskelever. Olja er rik på A-vitamin, D-vitamin og umetta feittsyrer, og har høg konsentrasjon av omega-3-feittsyrer. Produktet blir dermed sett på som eit sunt kosttilskot, og er til dømes ei av få naturlege kjelder til D-vitamin i kosten i Noreg. 

Fine tranprodukt inneheld reint feitt og blir kalla medisintran. Produkt av dårlegare kvalitet har vore brukt til belysning, fôr og som råstoff i industrien.

Trankjelder
Tradisjonelt er det levra frå ulike artar av torskefisk som har vore nytta til å laga tran. Han blir produsert både i tradisjonelle trandamperi og ved industriell produksjon. Historisk har tran vore eit biprodukt frå tørrfiskproduksjon, og trandamperi har vore vanlege i fiskevær på kysten. På 1800-talet blei brugdefiske drive berre på grunn av levra som gjekk til tranproduksjon.

Framstilling
Opphavleg framstilte ein tran ved at store kar blei fylt med torskelever og sett ut i sola. Når levra rotna flaut råtran opp til overflaten. Tranen i det øvste laget var gul og hadde  mild smak, medan resten var brunaktig, med vond lukt og smak.

I 1854 innførte apotekaren Peter Möller ein ny, revolusjonerande metode for tranproduksjon. Trandampingmetoden gjekk ut på at torskelevra blei varma opp ved hjelp av damp. Dette gav ein gyllen medisintran med frisk smak. Rundt 50 % av feittet i levra blei nytta til medisintran, resten blei brukt til andre føremål, som lampeolje og fôrtilskot. I dag blir tran også produsert ved sentrifugering av torskelevra, med eller utan oppvarming, og nesten alt leverfeittet blir gjort om til tran.

Bruk
Historisk har tran vore ein viktig feittressurs med vid bruk. Tran blei brukt som brensel i tranlampar (kole), og til lêrimpregnering. Mange i fiskeridistrikta produserte si eiga måling basert på heimelaga tran. Mange målingfabrikkar var plassert nær fiskeridistrikta nettopp fordi tran var deira viktigaste råstoff, dette gjelder til dømes fabrikkane Grip og Gjøco på Nordmøre. 

I 2009 blei det selt 1,6 millionar flasker med tran, noko som svarar til 130 millionar i sal i salseiningar i Noreg.

Helseeffekt

Tran har ein høg konsentrasjon av omega-3-feittsyrer, som er rekna for å ha gunstig helseeffekt på mellom anna hjarte og krinsløp, ledd og huda. Helsedirektoratet anbefaler tran kvar dag året rundt på grunn av vitamin D-innhaldet. Fokuset på omega-3-feittsyrer som kosttilskot har auka etterspørselen etter tran.

Ein NTNU-studie frå 2007 har påvist at regelmessig inntak av tran fordobla risikoen for utvikling av osteoporose og påfølgjande beinbrot. Sidan 2001 er A-vitamin-innhaldet i tran blitt redusert med 75 % i håp om å unngå denne bieffekten.

Ein åtvarar mot inntak av tran og andre kjelder til omega-3 i kombinasjon med legemiddelet Marevan.

Sjå òg
Kvalolje

Kjelder

Denne artikkelen bygger på «Tran» frå ,  den 16. august 2012. 
 oppgav desse kjeldene:

Bakgrunnsstoff
Peter Möller, Bedriftens 150 år lange historie
Veslemøy Nestvold: «Sunt i 150 år». (Artikkel i Teknisk Ukeblad, 06.05.2004.) 
Apotek 1 om tran.

Oljer
Helse
Fiskeprodukt
Kosttilskot
Dyrefeitt
Campbelland

Campbelland (Anas nesiotis) er ei lita, nattleg grasand av slekta Anas utan evne til å flyge. Ho er endemisk for Campbelløyane som ligg sør for hovudøyane på New Zealand. Cambelland, bronseand og koparand var tidlegare rekna som same arten. Fjørdrakta er lik drakta til bronseand, mørk sepia farge, hovudet og ryggen kan ha eit skjer av iriserande grønt, og eit kastanjefarga bryst på hannfuglen, og hoa er mørk brun over heile kroppen. Dei naturlege habitata er område med grastuer dominert av rapp, bregnar og fleirårige urter. Arten brukar òg tråkk og hòler laga av petrellartar som hekkar på øyane. Dei er tilsynelatande territoriale i naturen, og beitar sannsynlegvis på amfipodar og insekt.

Tiltak for vern 
Opphavleg kjente ein til eksistensen av campbellender berre på Campbelløya, men innføringa av brunrotter som åtok egg og ungar, førte med seg at denne fuglearten forsvann frå øya og vart antatt å vere utdøydd. I 1975 vart arten gjenoppdaga på Dent Island, ei lita øy på 0,26 kvadratkilometer nær Campbelløya som framleis var rottefri. Populasjonen var så liten at ei einskild hending kunne ha drive arten til full utrydding. For å hindre at dette skjedde, tok Mt Bruce Wildlife Centre, Department of Conservation på New Zealand, i 1984 og i 1990 nokre ender i fangenskap. Arten vart òg sett på lista over kritisk truga artar i 1979.

I 1994 lukkast senteret i å få ei campbelland til å legge egg, etter det har hekking i fangenskap skjedd kvart år.

Ein liten bestand på 24 avla individ vart sette ut på Codfish Island ved Stewart Island/Rakiura i 1999 og 2000. På Campbelløya vart innførte dyreartar fjerna, verdas største rotteutryddingskampanje vart gjennomført i 2001, og øya vart offisielt erklært rottefrie i 2003. Femti campbellender, ei blanding av oppdretta ender frå senteret og ville akklimatisert ender frå Codfish Island, vart introdusert til Campbelløya i 2004, 2005 og 2006, totalt 159 ender, etter eit fråvære på meir enn eit hundreår. I 2011 var populasjonen trudd å vere totalt mellom 150 og 300 individ og aukande. Klassifiseringa hos IUCN vart endra frå kritisk trua (CR) til sterkt trua (EN).

Kjelder 

 Denne artikkelen byggjer på «Campbell Teal» frå , den 16. august 2012

Bakgrunnsstoff 

 BirdLife International (2012) Species factsheet: Anas nesiotis  ved http://www.birdlife.org

Andefamilien
Fuglar endemiske for New Zealand
Farmasi

Farmasi (frå gresk pharmakon, som tyder 'lækjemiddel') er læra om framstillinga av  lækjemiddel, og soleis eit fag som kombinerer kunnskapar i kjemi med dei vitskapane som har med sjukdom, helse og sunnheit hjå menneske og dyr å gjere. 

Nemninga farmasi er òg nytta om dei yrka som krev kunnskap om lækjemiddel for å produsere, kontrollere, levere ut og informere om lækjemiddel og korleis dei virkar, slik det til dømes vert gjort på apoteka. Dei som har godkjend utdanning i faget, vert kalla farmasøytar.

Kjelder

Bakgrunnsstoff

 
Helsevitskap
Greske ord og uttrykk
Den tyrkiske rivieraen

Den tyrkiske rivieraen (òg kjend som Turkiskysten) er eit omgrep nytta for å skildre eit område sørvest i Tyrkia som omfattar provinsane Antalya, Muğla og delar av Aydın, det sørlege İzmir og det vestlege Mersin. Kombinasjonen av gunstig klima, varm sjø og meir enn tusen kilometer med kyst langs Egearhavet og Middelhavet, vakker natur og arkeologiske stader trekkjer området til seg mange turistar frå både Tyrkia og utlandet.

Av arkeologiske stader finn ein to av dei sju underverka; ruinane av Mausoleion i Halikarnassos og Artemistempelet i Efesos.

Rivieraen er heimstad for den internasjonalt kjende Blue Voyage, der deltakarane kan nyte ei vekelang reise på guletar, ein seglbåttype frå Tyrkia, til byar frå antikken, hamner, mausoleum og intime strender i mange av dei små vikene.

Kysten vert rekna som eit kulturelt funn med ei blanding av verkelege og mytologiske personar, konfliktar og hendingar, og området er ofte nemnd i segnene til mange kulturar opp gjennom historia. Kysten har vore heimstad for vitskapsfolk, helgenar, krigarar, kongar og heltar, og vore åstad for mange kjende myter. Marcus Antonius av Romarriket skal ha vald Den tyrkiske rivieraen som den vakraste bryllaupsgåva si til Kleopatra av Egypt. St. Nikolas, seinare kjend som julenissen, vart fødd i Demre (i antikken Myra), ein liten by nær dagens Antalya. Herodotos, som vert rekna som den første historikaren, vart fødd i Bodrum (i antikken Halikarnassos) kring 484 fvt. Vulkanfjella vest for Antalya, nær Dalyan, er trudd å ha vore inspirasjon for den mytiske Khimera - den eldpustande monsteret som Bellerofon slo i hel.

Busetnader
Mange byar og landsbyar i området er internasjonalt kjende, som Alanya, Antalya, Bodrum, Çeşme, Fethiye, Kalkan, Kaş, Kemer, Kuşadası, Marmaris og Side.

Stader langs Den tyrkiske rivieren:

Biletgalleri

Kjelder

Denne artikkelen bygger på «Turkish Riviera» frå ,  den 17. august 2012. 
 oppgav desse kjeldene:

 
Tyrkisk geografi
Feriestader i Tyrkia
Egearregionen

Egearregionen (tyrkisk Ege Bölgesi) er ein av sju regionar i Tyrkia. 

Han ligg vest i landet og grensar til Egearhavet (Ege Denizi) i vest, Marmararegionen i nord, 
Middelhavsregionen i sør og sørvest og Sentral-Anatolia i aust.

Den totale folkesetnaden i Egearregionen er kring 9,6 millionar.

Provinsar i Egearregionen

 Provinsen Afyonkarahisar
 Provinsen Aydın
 Provinsen Denizli
 Provinsen İzmir
 Provinsen Kütahya
 Provinsen Manisa
 Provinsen Muğla
 Provinsen Uşak

Kjelder
Denne artikkelen bygger på «Aegean Region» frå ,  den 17. august 2012.  

 
Regionar i Tyrkia
Pierre de Coubertin

Pierre de Coubertin () var ein fransk baron, pedagog, historikar og grunnleggjar av Den internasjonale olympiske komitéen (IOK). Han var president i IOK frå 1896 til 1925 og stod som ærespresident til han døydde i 1937.

Sommar-OL 1912
De Coubertin deltok i kunstkonkurranse, avdelng litteratur under sommar-OL 1912 og vann gull for verket «Ode au Sport» på fransk og tysk. Han leverte inn verka som «Georges Hohrod» og «M. Eschbach» frå Tyskland.

Referansar

Kjelder

Denne artikkelen bygger på «Pierre de Coubertin» frå , og «Art competitions at the 1912 Summer Olympics» frå  den 17. august 2012.  
Denne artikkelen bygger på «Pierre de Coubertin» frå , og «Pierre de Coubertin» frå  den 17. august 2012.  

Franske baronar
Franske historikarar
Presidentar i Den internasjonale olympiske komitéen
Presidentar i Den olympiske organisasjonskomitéen
Medlemmar i Den internasjonale olympiske komitéen
Olympiske meistrar for Frankrike
Olympiske meistrar i kunstkonkurranse
Medaljevinnarar under sommar-OL 1912
Franske deltakarar under sommar-OL 1912
Folk frå Paris
Provinsen Antalya

Provinsen Antalya (tyrkisk Antalya ili) ligg ved kysten av Middelhavet sørvest i Tyrkia, mellom Taurusfjella og Antalyabukta.

Provinsen Antalya er senteret for turisindustrien i Tyrkia og meir enn 30 % av dei utanlandske turistane som vitjar Tyrkia kjem hit. Antalya var den tredje mest vitja byen i verda i 2011, føre mellom andre New York. Antalya er den største internasjoanle feriebyen i Tyrkia. I Provinsen Antalya omfattar dei antikke landområda Pamfylia i aust og Lykia i vest. Han har ei 657 km lang kystlinje med strender, hamenbyar og antikke byar, inkludert verdsarvstaden Xanthos.  Provinshovudstaden er byen Antalya med kring 1 million innbyggjarar. 

Antalya er den provinsen i Tyrkia som veks raskast med ein årleg folkevekst på 4,17 % frå 1990 til 2000, samanlikna med 1,83 % for landet sett under eitt. Denne vaksen kjem av rask urbanisering, delvis driven av turisme og andre servicenæringar ved kysten.

Sjå òg
 Den tyrkiske rivieraen

Kjelder
Denne artikkelen bygger på «Antalya Province» frå ,  den 20. august 2012.

Bakgrunnsstoff 

Skipingar i 1921

ku:Antalya
Ole Magnus Bakken

Ole Magnus Bakken () er ein norsk skyttar som representerer Stange Sportsskyttere. Bakken var ein av seks skyttarar som representerte Noreg under sommar-OL 2012 i London.

Kjelde 
Denne artikkelen bygger på «Ole Magnus Bakken» frå ,  den 20. august 2012.  
 

Norske skyttarar
Norske deltakarar under sommar-OL 2012
Skyttarar under sommar-OL 2012
Folk frå Stange
Odd Arne Brekne

Odd Arne Brekne () er ein norsk skyttar som representerer Østre Romerike Miniatyrskytterlag. Brekne var ein av seks skyttarar som representerte Noreg under sommar-OL 2012 i London.

Kjelder 
Denne artikkelen byggjer på «Odd Arne Brekne» frå ,  den 20. august 2012.  
 

Norske skyttarar
Norske deltakarar under sommar-OL 2012
Skyttarar under sommar-OL 2012
Norske deltakarar under sommar-OL 2016
Skyttarar under sommar-OL 2016
Folk frå Lyngdal
Ole-Kristian Bryhn

Ole-Kristian Bryhn () er ein norsk skyttar som representerer Vestre Bærum Salongskytterlag. Bryhn var ein av seks skyttarar som representerte Noreg under sommar-OL 2012 i London. 

Under Idrettsgallaen 2012 vart Bryhn kåra til vinnaren av open klasse.

Kjelder 
Denne artikkelen byggjer på «Ole-Kristian Bryhn» frå ,  den 20. august 2012.  
 

Norske skyttarar
Norske deltakarar under sommar-OL 2012
Skyttarar under sommar-OL 2012
Norske deltakarar under sommar-OL 2016
Skyttarar under sommar-OL 2016
Folk frå Drammen
Are Hansen

Are Hansen () er ein norsk skyttar som representerer Krapfoss Sportskytterlag. Hansen har vunne både junior-EM-sølv og EM-sølv med luftrifle. I 2008 vart han europameister i luftrifle i Winterthur i Sveits.

Hansen representerte Noreg under sommar-OL 2008 i Beijing. Han deltok i OL for andre gong under sommar-OL 2012 i London.

Kjelder 

Denne artikkelen bygger på «Are Hansen» frå ,  den 20. august 2012.  
 

Norske skyttarar
Norske deltakarar under sommar-OL 2008
Skyttarar under sommar-OL 2008
Norske deltakarar under sommar-OL 2012
Skyttarar under sommar-OL 2012
Norske deltakarar under sommar-OL 2016
Skyttarar under sommar-OL 2016
Folk frå Fredrikstad
Malin Westerheim

Malin Westerheim () er ein norsk skyttar som representerer Krapfoss Sportskytterlag. 

Malin Westerheim har tidlegare delteke i olympiske leikar for ungdom i Singapore sommaren 2010. Ho representerte Noreg under sommar-OL 2012 i London som Noregs einaste kvinnelege skyttar og Noregs yngste deltakar.

Kjelde 
Denne artikkelen bygger på «Malin Westerheim» frå ,  den 20. august 2012.  
 

Norske skyttarar
Norske deltakarar under sommar-OL 2012
Skyttarar under sommar-OL 2012
Norske deltakarar under sommar-OL 2016
Skyttarar under sommar-OL 2016
Folk frå Fredrikstad